da da da da da da da da da sv da da de da da en da de de da da en da da da da en da da da da en da da da da en da da da da da da en da da da da en en da en da en da la pt da es en da ko da da da en da en da en da da sk sv da ru de fr da de da da da da da de nb oc en en hbs_lat en en
Donation fra ”Fonden Sol og Strand ved Margit og Kjeld” sender 25 indiske børnehjemsbørn på højere uddannelser - Sol og Strand Fonden
Den danske Hyderabad Fonds børnehjem i Indien er en af ti velgørende organisationer, som nu hver modtager 100.000 kroner fra den fond, der ejer Sol og Strand Feriehusudlejning. Penge skal gå til at sende 25 af børnehjemmets 240 børn på college og universiteter. Men også mad og brugt tøj er det nødvendigt at bruge penge på, siger formanden for den danske Hyderabad Fond, Peter Simonsen.
Få mere at vide om
Indien er et fattigt land, som er hårdt ramt af corona. Og det gør arbejdet med at sikre uddannelse, mad og tøj til børn forældreløse børn på mange af landets børnehjem endnu vanskeligere end det er i forvejen.
Derfor gør det en enorm forskel for børnehjemmet, at en donation på 100.000 kroner fra ”Fonden Sol og Strand ved Margit og Kjeld”, der ejer Sol og Strand Feriehusudlejning A/S, sendes til børnehjemmet.
Det fortæller Peter Simonsen, formand for den danske Hyderabad Fond, der støtter børnehjemmet i Hyderabad.
FORMAND: DONATION BLIVER ”LIVSÆNDRENDE” FOR FORÆLDRELØSE BØRN
– Op til 25 børn vil kunne gå på en højere uddannelse for de penge, der er blevet doneret. En uddannelse gør en stor forskel de fleste steder, men i Indien er den livsændrende på et helt andet niveau end herhjemme. Så det er en meget stor mulighed disse børn får, siger Peter Simonsen.
– Børnehjemmet gør meget ud af at gøre børnene klar til at kunne klare sig i samfundet bagefter. De skal ikke bare overleve, men have mulighederne for at få en god fremtid. Derfor gør de meget ud af skole og en god menneskelig opdragelse. Hjemmet har opbygget sin egen skole, og der er flere og flere børn, der nu klarer sig så godt i skolen, at de er i stand til at kunne få en uddannelse, og det er især det, donationen fra Sol og Strand Fonden går til.
– Børnehjemmet huser i øjeblikket ca. 240 børn – langt flest piger. Børnene er uden forældre og helt afhængige af støtte og donationer for at kunne leve, gå i skole, få mad, tøj og kærlighed. Og det får de på børnehjemmet i Hyderabad, Så vi ved, at det er et sted, hvor børnene har det godt.
CORONA SÆTTER SAMFUNDET I STÅ – MEN DONATION KAN SIKRE MAD OG TØJ
Udover støtte til uddannelse vil en del af pengene fra ”Fonden Sol og Strand ved Margit og Kjeld” også blive brugt til at hjælpe børnene generelt igennem en meget hård tid på grund af corona.
– Indien er meget hårdt ramt, antallet af mennesker er enormt og uddannelsesniveauet hjælper ikke på den svære situation. Derfor er mange ting gået helt i stå, og det er svært for hjemmet at få hjælp fra lokalsamfundet. De modtager normalt gaver i form af madvarer og brugt tøj, men børnehjemmet har været nødt til at lukke helt af i forhold til omverdenen for at beskytte børnene, og derfor kan de ikke modtage den slags og har ikke kunnet i efterhånden lang tid.
– Pengene vil med andre ord gøre en kolossal forskel for de børn, vi støtter, og vi er meget beærede og glade over, at Sol og Strand Fonden har valgt at støtte os og børnehjemmet i Hyderabad i vores frivillige arbejde med at gøre livet bedre for forældreløse og fattige børn. Vi ved hvor meget det her kommer til at betyde i Hyderabad, siger Peter Simonsen.
”FERIE MED DET GODE HJERTE” – OVERSKUDDET GØR GAVN I VELGØRENDE ORGANISATIONER, IKKE KAPITALFONDE
Det er unikt i det danske turisterhverv, at langt størstedelen af overskuddet fra Sol og Strands udlejning af sommerhuse og ferieboliger i løbet af få år bliver omsat til støtte til velgørende og lokale formål. I stedet for at havne i udenlandske kapitalfonde og pengetanke.
Formanden for fondens bestyrelse, Jens Stadum, glæder sig over, at både husejere, feriegæster og medarbejdere har bidraget med input til processen – og at fonden nu for andet år i træk kan uddele en million kroner til velgørende formål:
– Vi kan se af ansøgningerne – og af de tilbagemeldinger, vi får fra sidste års modtagere af donationer fra ”Fonden Sol og Strand ved Margit og Kjeld” – at pengene gør en vigtig forskel for mange af de mennesker, som har det svært og er udfordret. Og det gælder både i Danmark, men også uden for de danske grænser. Der er virkelig brug for penge, siger bestyrelsesformanden.
– Vi kan med god samvittighed sige, at man bidrager til at gøre noget godt for andre, når man holder ferie gennem Sol og Strand. Det er det, vi kalder ”Ferie med det gode hjerte”, siger Jens Stadum.
– Vi har allerede besluttet, at vi åbner for ansøgninger til den næste udlodningspulje efter sommeren 2022, således vi også til næste år i december kan 1 million kroner til gode formål. Vores forventning er, at vi derefter fra 2023 kan udlodde endnu større beløb fra fonden. Lige som i år er planen fremover, at vi henter input fra husejere, feriegæster og ansatte hos Sol og Strand, når vi åbner for ansøgninger til de næste udlodninger, siger Jens Stadum.
STIFTERE AF FONDEN: SOL OG STRAND SKAL FORBLIVE DANSK – OG GØRE EN FORSKEL
Det er stifterne af Sol og Strand Feriehusudlejning A/S, Margit og Kjeld Andersen, der etablerede ”Fonden Sol og Strand ved Margit og Kjeld”.
Ægteparret havde et dobbelt ønske – nemlig både at bevare Sol og Strand på danske hænder, men også at sikre, at selskabets overskud primært går til velgørende og humanitære formål.
– Vi har fået de penge, vi skal have. Og vi kan se, at andre kan have stor gavn af dem, hvis vi kanaliserer overskuddet videre til humanitære og velgørende formål. Det bliver vi bekræftet i, når vi ser den lange række af kvalificerede ansøgninger, som er kommet til fonden igen i år, siger Kjeld Andersen, som sammen med hustruen Margit Andersen etablerede Sol og Strand Feriehusudlejning for 42 år siden.
– Vi er meget tilfredse med at se kvaliteten i det arbejde, vi donerer penge til. Det er tydeligt, at ansøgningerne kommer fra organisationer, der brænder for at gøre en forskel. Og det er det, der tæller for os, siger Margit Andersen.
formand for den danske Hyderabad Fond,
tlf. 24 64 66 12
formand for bestyrelsen i ”Fonden Sol og Strand ved Margit og Kjeld”,
PR- og pressechef i Sol og Strand Feriehusudlejning A/S,
Fonden Sol og Strand ved Margit og Kjeld donerer en million til humanitær indsats i Ukraine
Donation fra ”Fonden Sol og Strand ved Margit og Kjeld” giver Børnesagens Fællesråd en stærkere stemme
Donation fra ”Fonden Sol og Strand ved Margit og Kjeld” styrker rådgivningen til psykisk syges pårørende
”Fonden Sol og Strand ved Margit og Kjeld” bistår Læger uden Grænser i kampen mod COVID-19
Sol og Strand Fonden
© Fonden Sol og Strand ved Margit og Kjeld